EkBass/fiwiki-20250220-pages-articles huggingface dataset:
William A. Lunk

William A. Lunk (6. toukokuuta 1919 Johnstown, Pennsylvania – 18. toukokuuta 2006) oli yhdysvaltalainen lintutieteilijä. Lunk valmistui eläintieteen kandidaatiksi ja lintutieteen tohtoriksi. Hän toimi biologian lehtorina Länsi- Virginian yliopistossa 1946–1947.HISTORY OF BOTANY IN WEST VIRGINIA Hän työskenteli New Yorkin American Museum of Natural Historyn preparaattorina, kuraattorina, apulaisjohtajana ja näyttelyjohtajana 1949–1989. Eläkkeelle jäätyään hän jatkoi vapaaehtoisena AMNH:n Paleontologian museossa ja Näyttelymuseossa. Hän valmisti museon näyttelyitä eri aiheista ja oli kuuluisa Evoluutiohallin (Hall of Evolution) näyttelyistä. Hän osallistui useiden kirjojen ja muiden painotuotteiden kuvittamiseen. 1962 hän julkaisi teoksen The rough-winged swallow (Publications of the Nuttall Ornithological Club, no. 4).openlibrary Toisessa maailmansodassa Lunk oli kapteeni Tyynellämerellä. Hänen puolisonsa oli Mary Hunsaker ja heillä oli neljä lasta. Lunk nimesi linnuista tammitiaisen (Parus carolinensis) alalajin atricapilloides 1952.ITIS == Lähteet == * Muistokirjoitus (University of Michigan) Luokka:Yhdysvaltalaiset ornitologit Luokka:Vuonna 1919 syntyneet Luokka:Vuonna 2006 kuolleet
Mikkosten maailma

Mikkosten maailma oli Nelosella esitetty tositelevisiosarja, jossa seurattiin Nina ja Timo T.A. Mikkosen perheen arkea. Sarja avautui Suomen televisiohistoriassa poikkeuksellisesti siten, että katsojat saivat päättää ensimmäisen pilottijakson 8. maaliskuuta 2009 jälkeen tekstiviestiäänestyksellä esitetäänkö sarja kokonaisuudessaan. Myönteinen tulos julkistettiin 12. maaliskuuta suorassa Maria!-ohjelman lähetyksessä. Mikkosten Maailma lopetettiin toukokuussa 2009. Ohjelma katsojaluvut putosivat nopeasti alun runsaasta 300 000 katsojasta alle puoleen. Nelosen mukaan sarjasta ei ollut alun perin tarkoituskaan tehdä pitkäikäistä, mutta silti alhaiset katsojaluvut olivat pettymys.Uusi Suomi: Mikkosten maailma katoaa ruudusta Myöhemmin selvisi, että ohjelman jatkamisen puolesta tulleet äänet tulivat vain muutamasta puhelinliittymästä. Vuoden 2010 alussa sarja julkaistiin DVD:nä. ==Sisältö== Ohjelmassa seurattiin Mikkosten perheen arkipäivää sekä kuultiin heidän mielipiteitään ja kannanottojaan ajan ilmiöihin. Mikkoset muun muassa lukivat sanomalehtiä tuoreeltaan ja ottivat kantaa päivän polttaviin aiheisiin. Lisäksi ohjelmassa nähtiin perheen poikien toimittamat lyhyet ”Poikien uutiset”, joissa kerrottiin perheen tapahtumista viikon varrelta. ==Lähteet== ==Aiheesta muualla== * * Uutinen jonka mukaan ohjelman saamat kyllä-äänet tuli vain muutamasta numerosta. Luokka:2000-vuosikymmenen suomalaiset tositelevisiosarjat Luokka:Timo T. A. Mikkonen
Dyrrhakhionin taistelu

Dyrrhakhionin taistelu käytiin vuonna 48 eaa. Julius Caesarin kannattajien ja senaatin joukkojen välillä. Taistelu oli osa Caesarin sisällissotaa. Caesar hyökkäsi Italiaan tammikuussa 49 eaa. Tämän jälkeen senaatti ja Pompeius pakenivat Kreikkaan, missä Pompeius alkoi koota uutta armeijaa. Caesar ylitti Adrianmeren tammikuussa 48 eaa. ja valtasi Apollonian, Dyrrhakhionin eteläpuolella. Caesarilla oli yksitoista legioonaa, mutta hän sai vain seitsemän näistä kuljetettua meren yli. Tämän jälkeen Caesar marssi Dyrrhakhioniin ja perusti leirinsä kaupungin ulkopuolelle. Kun Pompeius pääsi paikalle, pystytti hän leirinsä Petra-nimiselle kukkulalle. Pompeiuksen joukot olivat vielä kokemattomia, ja hän päätti välttää taistelun toistaiseksi ja odottaa lisäjoukkojen saapumista Asiasta. Tilanne muuttui entistä huonommaksi Pompeiuksen kannalta, kun Marcus Antonius pääsi paikalle lisälegioonien kanssa. Caesar alkoi tämän jälkeen rakentaa piiritysmuuria Pompeiuksen leirin ympärille. Hänen aikomuksensa oli estää Pompeiuksen huolto. Pompeius puolestaan rakensi oman vastamuurinsa. Caesarin muuri oli lopulta 22 kilometriä pitkä ja se sisälsi 24 linnoitusta. Joukkojen välillä käytiin useita kahakkoja. Pompeius päätti murtautua ulos, kun Caesarin muurin eteläpää ei ollut vielä valmis. Päivän taistelun jälkeen Caesarin oli tunnustettava tappionsa, ja hän lähti heti marssimaan Thessaliaa kohti. Siten hän siirsi seuraavan taistelun sisämaahan, missä Pompeiuksella ei ollut etua laivaston tuomista muonavaroista. Joukot kohtasivat uudelleen Farsaloksen taistelussa, jossa Caesar kukisti Pompeiuksen perusteellisesti. == Lähde == * === Viitteet === Luokka:Rooman taistelut Luokka:Ensimmäinen vuosisata eaa.
Damasti

Damasti () on yksi- tai kaksivärinen kudos, johon kuvio syntyy satiinisidoksen loimi- ja kudevaltaisuuden vaihtelulla. ==Materiaalit ja kuviointi== Damastin materiaalina käytetään silkkiä, pellavaa, puuvillaa ja villaa. Nimi juontuu Damaskuksen kaupungista, joka on ollut aikoinaan itämaisen silkkikudonnan keskus. Kankaita tuotiin sieltä Eurooppaan, mutta 1400- ja 1500-luvulla alettiin Alankomaissa kutoa damastitekniikalla myös pellavaa. Damastia ruvettiin kutomaan 1600-luvulla myös Suomessa. Damastiliinoissa on usein hyvin monimutkaisia kuvioaiheita. Drellissä eli kilpikankaassa on yksinkertaisempi geometrinen kuviointi. Kankaan suuri kuviointi syntyy kudottaessa jacquard- koneella ja kuviot muodostuvat yleensä toistuvista kukka- ja lehtiaiheista, damastikuvioista. Kuvio on kankaan molemmin puolin samanlainen. ==Lähteet== == Aiheesta muualla == Luokka:Kangaslajit Luokka:Kudonta
Dimítrios Tsaldáris

Dimítrios ”Dimítris” Tsaldáris (, s. 7. maaliskuuta 1980 Pireus) on kreikkalainen koripalloilija. == Ura == Tsaldáris aloitti koripallouransa Alimosin joukkueessa vuonna 2001. Hän pelasi tämän jälkeen Peristerissä ja Panelliniosissa, jonka paidassa hänet valittiin kaudella 2005–2006 Kreikan liigan Vuoden tulokkaaksi. Kaudet 2006–2009 Tsaldáris pelasi Aris Thessalonikissa ennen siirtymistään italialaiseen NSB Napoliin vuonna 2009. Joukkueen hävittyä kaikki ottelut Tsaldáris siirtyi joulukuun 2009 lopulla Sutor Basket Montegranaroon. Hän edusti seuraa loppukauden, mutta siirtyi kaudeksi 2010–2011 Dinamo Basket Sassariin. == Lähteet == == Aiheesta muualla == *Euroliigan pelaajaprofiili *Lega Basket Serie A:n pelaajaprofiili Luokka:Elävät henkilöt Luokka:Kreikkalaiset koripalloilijat Luokka:Vuonna 1980 syntyneet
Spaspet

Spaspet () oli feodaalivirka Georgiassa. Se sai alkunsa muinaisen Iberian aikaan ja syntyi armenialaisen vastineensa sparapetin tavoin sassanidien Persian spahbod-viran vaikutuksesta. Toisin kuin spahbod, se ei kuitenkaan ollut perinnöllinen virka ja sen haltijan tehtäviin kuului sekä sotilaallisia että siviilihallinnon tehtäviä.Robert Bedrosian: "Sparapet" teoksessa Keskiaikaisten georgialaisten kronikoiden mukaan spaspet-viran otti käyttöön Iberian ensimmäinen kuningas Parnavaz I 200-luvulla eaa. Spaspet toimi samanaikaisesti sisä-Iberian eli Mtskhetan ja Uplistsikhen ympäristön herttuana (eristavi). Vaikuttaa siltä, että virassa todellakin oli Iberian kuningassuvun jäsen tai erittäin korkeassa asemassa kuninkaasta seuraavana ollut henkilö. Strabonin (63/4 eaa.–24 jaa.) mukaan Iberian kuninkaallisessa hierarkiassa "hallitsijasta seuraava jakaa oikeutta ja komentaa armeijaa". Nämä korkea-arvoiset viranhaltijat on myös mahdollista liittää Iberian varakuninkaisiin (pitiakhš), joiden nekropoli on löydetty Armazista.David M. Lang: "Iran, Armenia and Georgia" teoksessa Virka säilyi muunneltuna keskiajan ja uuden ajan Georgiaan aina siihen saakka, kunnes Venäjän keisarikunta liitti Georgian itseensä 1800-luvun alussa. == Katso myös == *Amirspasalar == Lähteet == Luokka:Georgian aateli Luokka:Sotilasarvot
Hassen Moussa

Hassen Moussa (s. 14. tammikuuta 1973) on tunisialainen judoka, joka on voittanut judon Afrikan-mestaruuden vuonna 1998 ja Afrikan kisat vuotta myöhemmin.JudoInside.com Viitattu 25.3.2009 Hän sijoittui myös viidenneksi vuoden 2000 maailmancupissa, Ranskassa. ==Lähteet== Luokka:Tunisialaiset judokat Luokka:Vuonna 1973 syntyneet Luokka:Elävät henkilöt
Korvagaselli

Korvagaselli eli maa-antilooppi (Raphicerus sharpei) on melko pieni Afrikassa elävä sorkkaeläinlaji. Se muistuttaa suuresti muita punagasellien suvun (Raphicerus) lajeja. Sillä ei nykykäsityksen mukaan ole alalajeja. == Koko ja ulkonäkö == Korvagaselli on 65–75 senttiä pitkä ja painaa 7–16 kiloa. Säkäkorkeus on 45–55 senttiä ja hännän pituus 4–8 senttiä. Naaraat ovat hieman uroksia suurempia, Sarvet ovat 6–10 sentin pituiset ja ne kasvavat vain uroksille. Turkki on punertavanruskea ja siinä on valkoisia täpliä, jotka saavat eläimen näyttämään harmahtavalta. Naaman sivuilla, otsassa, kuonon yläosassa ja jalkojen ulko-osassa on kellertävänruskeaa väriä. Vatsa, jalkojen sisäpuoli, kaulan alapuoli ja korvat ovat vaaleat. Silmien ympärillä on valkoinen rengas. == Levinneisyys ja elinympäristö == Korvagaselli elää Afrikassa päiväntasaajan eteläpuolella. Sitä tavataan Tansanian etelä- ja keskiosista Kongon kaakkoisosiin, Sambiaan, Malawiin, Mosambikiin ja sieltä Botswanan koillisosiin ja Namibian Capriviin, Zimbabween, Etelä-Afrikan koillisosiin ja itäiseen Swazimaahan. Laji elää monilla suojelualueilla, mutta on niiden ulkopuolella harvinaistunut asutuksen leviämisen, elinalueiden kaventumisen ja metsästyksen vuoksi. Se ei kuitenkaan ole uhanalainen. Lajin tyypillisintä elinympäristöä ovat kukkula- ja kallioalueet, joissa kasvaa pensaikkoa mutta ei juurikaan pitkää heinikkoa. Maa-antilooppi on tavallinen metsäisissä ja suojaisissa miombo-savanneilla. Lajia voidaan joskus harvoin tavata myös sellaisilta alueilta, joissa ei ole suojaisaa aluskasvillisuutta, mutta se on epätavallista. == Elintavat == Korvagaselli on enimmäkseen yksineläjä, mutta voi elää pareittainkin. Korvagasellit liikkuvat ja ruokailevat yöllä tai viileällä säällä ja viettävät suurimman osan päivästään lepäämällä piilossa. Ne sulautuvat hyvin ympäristöönsä. Ne syövät lähinnä pensaiden lehtiä ja nuoria versoja, mutta myös heiniä, kukkia ja hedelmiä. Niiden ei ilmeisesti ole pakko juoda, mutta juovat kyllä tilaisuuden tullen. Hajuviestinnässä käytetään silmien ja kasvojen rauhasten eritteitä. Korvagasellit ovat reviiritietoisia ja puolustavat aluettaan yksin tai pareittain. Kamppaillessaan urokset syöksyvät toisiaan kohti, laskeutuvat polvilleen ja iskevät sarvillaan tai lyövät ne yhteen. Korvagasellin vihollisia on paljon - petolintuja, pytoneita ja petonisäkkäitä aavikkoilveksistä leijoniin. Pelästyessään korvagasellit eivät yleensä pakene petoa, vaan painautuvat maahan ja ojentavat päänsä ja kaulansa ja jäävät aluskasvillisuuden suojiin piiloon. Ne saattavat paeta vasta pedon tultua aivan niiden vierelle. Korvagasellien tiedetään käyttävän pakopaikkoina koloja, jotka useimmiten maasika on kaivanut. Korvagasellit voivat lisääntyä mihin aikaan vuodesta tahansa, mutta yleisimmin marras-joulukuussa. Tällöin eteläisessä Afrikassa alkavat kevät ja sateet. Korvagasellin kiimakäytöstä ei tunneta. Kantoaika kestää keskimäärin 180 vuorokautta, ja poikueessa on yksi tai kaksi vasaa. Niitä imetetään noin kolme kuukautta ja ne tulevat sukukypsiksi 6–19 kuukauden ikäisinä. == Lähteet == Luokka:59.2 Nisäkkäät Luokka:Gasellit
Serpan aurinkovoimala

Serpan aurinkovoimala on aurinkokennoilla sähköä tuottava voimala, joka sijaitsee Serpan kunnassa, eteläisessä Portugalissa. Aurinkovoimalan omistaa yhdysvaltalainen GE Energy Financial Services -yhtiö. Serpan aurinkovoimalan huipputeho on 11 MWp, joka riittää 8 000 portugalilaisen kotitalouden kulutukseen. Voimalan aurinkopaneelit on kiinnitetty moottoroituihin jäljittimiin, jotka pitävät paneelien aurinkokennot optimaalisessa kulmassa aurinkoon nähden. Aurinkovoimalan pinta-ala on 60 hehtaaria. Voimala valmistui huhtikuussa 2007 ja se nauttii Portugalin valtion syöttötariffista, joka takaa määrätyn hinnan sähkön tuottajalle. == Lähteet == == Aiheesta muualla == * GE Energy Financial Services kotisivut Luokka:Portugalin voimalaitokset Luokka:Aurinkoenergia Portugalissa
Herzog & de Meuron

Herzog & de Meuron on sveitsiläisten arkkitehtien Jacques Herzogin ja Pierre de Meuronin perustama arkkitehtitoimisto. Kummatkin ovat syntyneet Baselissa 1950. Herzog & de Meuron saivat Pritzker-palkinnon vuonna 2001. Heidän suunnittelemiensa rakennusten tunnusmerkkejä ovat yksinkertainen muotokieli ja työstämättömäksi jätetty pintamateriaali. Tunnetuimpia töitä ovat Pekingin kansallinen stadion (ns. Linnunpesä) ja Lontoon Tate Modern. Herzog & de Meuron on tehnyt kiihkeitä tunteita herättäneen suunnitelman hotellista Helsingin Katajanokalle. Helsingin kaupunginhallitus hyväksyi täpärästi suunnitelman yhden äänen erolla. Helsingin kaupunginvaltuusto kuitenkin hylkäsi suunnitelmat keväällä 2010. ==Lähteet== Luokka:Sveitsiläiset yritykset Luokka:Pritzker-palkinnon voittajat Luokka:Arkkitehtitoimistot
Hohtokottaraiset

Hohtokottaraiset (Spreo) on kottaraisten heimoon kuuluva varpuslintusuku. Hohtokottaraisten sukuun kuuluu BirdLifen mukaan kaksi lajia. Toisissa lähteissä sukuun on esitetty kuuluvaksi kolme lajia. == Hohtokottaraisiin kuuluvia lajeja == * Kapinkottarainen (Spreo bicolor) * Valkolakkikottarainen (Spreo albicapillus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Spreo Luokka:Kottaraiset
Ilja Nikulin

Ilja Vladimirovitš Nikulin (, s. 12. maaliskuuta 1982 Moskova, Venäjän SFNT, Neuvostoliitto) on venäläinen jääkiekkoilija, joka pelasi viimeksi kaudella 2018–2019 KHL-joukkue Dinamo Moskovassa. Hän on pelipaikaltaan puolustaja. Kaudella 2015–2016 Nikulin pelaa KHL-joukkue OHK Dynamo Moskovassa. ==Pelaajaura== Nikulinin ura pääsarjatasolla alkoi HK Dynamo Moskovassa syksyllä 2000. Edellisenä kesänä Atlanta Thrashers oli varannut Nikulinin NHL:ään toisella varauskierroksella, vuorolla 31. Nikulin siirtyi Dynamosta Ak Bars Kazaniin kaudelle 2004–2005. Vuonna 2006 Nikulin oli voittamassa Venäjän mestaruutta ja 2007 Euroopan seurajoukkueiden mestaruutta Kazanissa. Nikulin valittiin ECC-turnauksen tähdistökentälliseen. Kazan voitti myös vuoden 2008 Continental Cupin ja Nikulin valittiin turnauksen parhaaksi puolustajaksi. == Maajoukkueura == Nikulin on kolminkertainen jääkiekon maailmanmestari. Hän on edustanut Venäjää yhteensä kahdeksan kertaa maailmanmestaruuskilpailuissa vuosina 2006, 2007, 2008, 2009, 2010, 2011, 2012 ja 2013. ==Tilastot== 2000–01 Dynamo Moskova RSL 44 0 4 4 61 2001–02 Dynamo Moskova RSL 48 2 1 3 44 2 0 0 0 0 2002–03 Dynamo Moskova RSL 40 1 4 5 46 5 0 1 1 4 2003–04 Dynamo Moskova RSL 54 1 5 6 56 3 0 0 0 2 2004–05 Dynamo Moskova RSL 50 1 9 10 65 10 0 3 3 8 2005–06 Ak Bars Kazan RSL 49 9 12 21 48 13 4 0 4 36 MM 7 1 5 6 8 2006–07 Ak Bars Kazan RSL 51 11 14 25 99 16 4 5 9 18 MM 9 2 0 2 4 Ak Bars Kazan ECC 3 3 0 3 4 2007–08 Ak Bars Kazan RSL 57 3 15 18 95 10 1 3 4 14 MM 9 0 1 1 0 2008–09 Ak Bars Kazan KHL 53 7 26 33 72 17 2 8 10 22 MM 9 1 3 4 4 2009–10 Ak Bars Kazan KHL 49 6 27 33 86 22 5 6 11 14 OK 4 0 1 1 2 MM 9 0 2 2 2 2010–11 Ak Bars Kazan KHL 49 6 34 40 56 9 1 3 4 10 MM 9 3 1 4 2 2011–12 Ak Bars Kazan KHL 51 9 15 24 52 12 1 3 4 29 MM 10 2 5 7 8 2012–13 Ak Bars Kazan KHL 51 12 22 34 46 18 4 6 10 28 MM 8 1 3 4 2 2013–14 Ak Bars Kazan KHL 52 5 20 25 56 6 1 4 5 6 OK 3 0 0 0 2 2014–15 Ak Bars Kazan KHL 58 13 15 28 44 20 1 6 7 6 2015–16 OHK Dinamo Moskova KHL 35 6 11 17 18 6 0 0 0 6 2016–17 Dinamo Moskova KHL 47 7 16 23 36 10 1 4 5 0 2017–18 Dinamo Moskova KHL 56 12 15 27 28 - - - - - 2018–19 Dinamo Moskova KHL 61 9 15 24 55 11 0 2 2 4 11 kautta yhteensä KHL 562 92 217 309 549 131 16 42 58 129 8 kautta yhteensä RSL 393 28 61 89 514 59 9 11 20 82 ==Lähteet== * * Luokka:Venäläiset jääkiekkoilijat Luokka:Jääkiekon maailmanmestarit Luokka:Atlanta Thrashersin varaamat pelaajat Luokka:Vuonna 1982 syntyneet Luokka:Elävät henkilöt
Identified

Identified on yhdysvaltalaisen laulajan ja näyttelijän Vanessa Hudgensin toinen studioalbumi, joka julkaistiin Yhdysvalloissa 24. kesäkuuta 2008. Sen ensimmäinen single oli "Sneakernight", jonka videolla Vanessa mainostaa Marc Eckon vaatteita. == Kappaleet == # # # # # # # # # # # # == Arviot == * Allmusic: http://www.allmusic.com/album/r1385022 * Rolling Stone: http://web.archive.org/web/20090428060708/http://www.rollingstone.com/reviews/album/21405290/review/22187342/identified == Aiheesta muualla == * Identified discogs.com -sivustolla == Lähteet == Luokka:Vuoden 2008 albumit Luokka:Vanessa Hudgensin albumit Luokka:Dr. Luken tuottamat albumit Luokka:Hollywood Recordsin albumit
Harry Saltzman

Herschel "Harry" Saltzman (27. lokakuuta 1915 – 28. syyskuuta 1994) oli kanadalaissyntyinen elokuvatuottaja. Saltzman on yksi Hollywoodin muistettavimmista elokuvatuottajista, sillä hänen tuotantoaan ovat muun muassa James Bond -sarjan yhdeksän ensimmäistä osaa ja Harry Palmer -elokuvasarjan kaikki osat. Hänen elokuviaan ovat myös hyviä arvosteluja kerännyt sotaelokuva Taistelu Englannista (1969) ja lännenelokuva Call Me Bwana (1963), jonka Saltzman tuotti Albert R. Broccolin kanssa. James Bondin pariin Saltzman ajautui, koska hän halusi tehdä menestyneempiä elokuvia. Vaikka edelliset elokuvat Nuori viha (1959) ja Lauantai-illasta sunnuntaiaamuun (1960) olivatkin olleet menestyksiä, Saltzman halusi filmata elokuvan Ian Flemingin James Bondista. Hanke oli kariutua monta kertaa, sillä Saltzman oli väsynyt ja suunnitteli lopettavansa sen. Albert R. Broccoli kuitenkin ehdotti Saltzmanille, että he tekisivät elokuvan yhdessä. Miehet hankkivat Ian Flemingin Bond-kirjojen elokuvaoikeudet ja menivät ehdottamaan niiden filmatisointia Columbia Pictures -yhtiölle, joka kieltäytyi. Seuraava neuvottelukumppani United Artists suhtautui suopeammin, ja syntyi maailman laajimmaksi kasvanut elokuvayhteistyö. Ensimmäinen Bond-elokuva sai ensi- iltansa lokakuussa 1962 ja keräsi ilmiömäiset kassatulot. Vuodesta 1963 vuoteen 1965 syntyi joka vuosi uusi James Bond -elokuva, mutta siitä eteenpäin niitä valmistui vain joka toinen vuosi, kunnes kaksikko sai valmiiksi elokuvan 007 ja kultainen ase (1974). Sen jälkeen he alkoivat suunnitella kesäksi 1976 uutta Bond-elokuvaa, mutta Saltzmanilla ei ollut käytettävissään tarpeeksi rahaa, joten hän myi osuutensa Bondista United Artistsille. Siitä eteenpäin Broccoli oli yksin tuottajana. Saltzmanin tuotantoa ovat myös Harry Palmer -elokuvasarjan osat Salaisen agentin kansio (1965), Hautajaiset Berliinissä (1966) ja Miljardin dollarin aivot (1967). Muita elokuvia on Falstaff, Taistelu Englannista (1969) ja Kultaisen palmun ehdokas Mustalaisten aika (1988). Pienemmälle huomiolle jäi elokuvat Call Me Bwana (1963), Nijinsky- sarjan osat vuosilta 1970 ja 1980 ja Days of Fury (1973). Saltzmanilla oli silmää vahvalle näyttelijäkaartille. Hän ehdotti Sean Connerya James Bondiksi sekä Michael Cainea Harry Palmeriksi. Hänen elokuvissaan nähtiin myös muita huippunäyttelijöitä, kuten Robert Shaw, Laurence Olivier, Christopher Plummer, Curd Jürgens, Christopher Lee, Pedro Armendáriz, Edward Fox ja Donald Pleasence. Harry Saltzman kuoli sydänkohtaukseen 78-vuotiaana 28. syyskuuta 1994. ==Lähteet== == Aiheesta muualla == * *Harry Saltzman Yahoo Movie -sivustolla. Luokka:Kanadalaiset elokuvatuottajat Luokka:Vuonna 1915 syntyneet Luokka:Vuonna 1994 kuolleet
Alityöntö

Alityöntö eli subduktio on laattatektoninen prosessi, jossa merellinen mannerlaatta työntyy toisen laatan alle astenosfääriin. Alueelle syntyy syvänmeren hauta ja tulivuorisaaria. Vajoava laatta sulaa osittain, ja siitä syntyy uusia kivilajeja. Tunnetuin ja aktiivisin alityöntövyöhyke on 40 000 kilometriä pitkä Tyynenmeren tulirengas, johon keskittyy 90 prosenttia maailman maanjäristyksistä.Crystalinks: Pacific Ring of Fire == Lähteet == Luokka:Laattatektoniikka
Rakkelit

Rakkelit (Onychognathus) on kottaraisten heimoon kuuluva varpuslintusuku. Rakkeleiden sukuun kuuluu BirdLifen mukaan yksitoista lajia. Toisissa lähteissä sukuun on esitetty kuuluvaksi kymmenen lajia. == Rakkeleihin kuuluvia lajeja == * Etiopianrakkeli (Onychognathus albirostris) * Hentorakkeli (Onychognathus tenuirostris) * Kalliorakkeli (Onychognathus morio) * Kyhmyrakkeli (Onychognathus salvadorii) * Malinrakkeli (Onychognathus neumanni) * Metsärakkeli (Onychognathus fulgidus) * Rotkorakkeli (Onychognathus tristramii) * Sokotranrakkeli (Onychognathus frater) * Somalianrakkeli (Onychognathus blythii) * Töpörakkeli (Onychognathus walleri) * Valkosiipirakkeli (Onychognathus nabouroup) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Onychognathus *
Budapestin historian museo

Budapestin historian museon päätehtävä on Budapestin ja etenkin Budan linnan historiallisten löytöjen tutkimus ja järjestäminen. Museon päänäyttelytila, Linnamuseo, on Budan linnassa. Varsinaisten näyttelytilojen lisäksi museoon kuuluvat myös keskiaikaisen palatsin rauniot. Linnamuseon pysyvät näyttelyt: * Budapestin historia esihistoriallisesta ajasta alkaen. * Budapestin alueen asutuskeskusten kehitys roomalaiskaudelta 1200-luvulle. * Budan keskiaikainen kuninkaallinen palatsi: käyttöesineitä, aseita ja hautakiviä. * Kuninkaallisen palatsin goottilaiset veistokset * Budapest modernilla ajalla: historiallisia välähdyksiä suurkaupungin elämästä. Budapestin historian museoon kuuluu Linnamuseon lisäksi Aquincumin roomalaiskaupunkia esittelevä Aquincumin museo sekä Kicsellin museo, jossa on Budapestin uusimpaan historiaan liittyviä esineitä ja joka myös laajentaa museon taidekokoelmaa. Museoon kuuluvia näyttelytiloja ovat myös roomalaisaikaiset Herkuleksen huvila ja Aquincumin linnoituksen kylpylä Thermae Maiores, keskiaikainen juutalainen kappeli ja turkkilaisvallan aikainen Gül Baban hautamuistomerkki. Museon vanhimmat näyttelyesineet ovat yli neljä tuhatta vuotta vanhoja. Vuonna 1995 museon eri kokoelmissa oli yhteensä 400 000 esinettä ja historiallista dokumenttia, minkä lisäksi useat tuhannet esineet ovat vielä luetteloitavana. Samana vuonna vierailijoita museon eri osissa oli yhteensä 210 000\. ==Lähteet== * * Luokka:Budapestin museot Luokka:Historialliset museot
Ne Salmiset

Ne Salmiset on MTV3-kanavalla vuonna 2009 esitetty talk-show-ohjelma, jonka isäntänä ja emäntänä olivat Salmisen sisarukset Eppu ja Krisse Salminen. Keväällä ohjelmaa esitettiin kymmenen jaksoa maanantaisin ja syystalvella kahdeksan jaksoa lauantaisin. Heidän "kotibileikseen" kutsutussa ohjelmassa vieraili julkkiksia, joiden kanssa Salmiset keskustelivat. Lisäksi ohjelmassa oli myös musiikkivieraita ja muuta juhlimista. Ohjelmaa mainostettiin myös MTV3-kanavalla erilaiseksi talk-show:ksi. == Lähteet == ==Aiheesta muualla== * MTV3:n Ne Salmiset -sivut Luokka:2000-vuosikymmenen suomalaiset keskusteluohjelmat Luokka:Viihdeohjelmat Luokka:MTV3:n televisio-ohjelmat
Atuanin holvihaudat

Atuanin holvihaudat () on yhdysvaltalaisen kirjailijan Ursula K. Le Guinin luoman fantasiakirjasarjan Maameren tarinat toinen osa vuodelta 1971. Sarjan ensimmäinen osa on Maameren velho vuodelta 1968. Atuanin holvihautoja seuraa sarjan kolmas osa Kaukaisin ranta, joka julkaistiin vuotta myöhemmin 1972. Kirja kertoo velho Varpushaukan eli Gedin uusista seikkailuista, ja sen toinen päähenkilö on nuori ylipapitar Arha eli Tenar. Le Guin sai teoksesta vuoden 1972 Newbery Silver Medal Award -palkinnon ja oli ehdokkaana Mythopoeic- palkinnon saajaksi. Suomeksi Atuanin holvihaudat julkaistiin vuonna 1977 Kristiina Rikmanin kääntämänä ja WSOY:n kustantamana. == Juoni == Atuanin Holvihaudat on laaja temppelikokonaisuus. Se käsittää kolme temppeliä, apurakennukset, kalmiston ja sen alla maan sisällä olevan Holvihaudan ja siihen liittyvän labyrintin, johon kuuluvat vangeille tarkoitettu Kahlekammio, seinämaalauksin koristeltu Maalattu Holvi, hautakammiona toimiva luukammio ja erillinen aarrekammio, jossa säilytetään maailman suurimpia ja tavoitelluimpia kalleuksia. Siellä on myös muinaisen velho Erreth-Akben onnenrenkaan toinen puolikas, jota velho Varpushaukka eli Ged etsii tunkeutuessaan alueelle. Tästä alkaa seikkailu, joka päättyy Gedin ja Nimettöminen jumalien ylipapitar Arhan eli Tenarin paetessa ehjäksi loitsittu rengas mukanaan. Pimeyden viha sortaa labyrintin, Holvihaudan sekä suurimman ja vanhimman temppelin, Tyhjän valtaistuinsalin. Jumalkuninkaan ja Kaksoisjumalten temppelit sekä temppeliväen asuinrakennus eli Iso talo jäivät ehjiksi ja noviisit palvelijoineen selvisivät katastrofista. Vain temppelissä vaaninut Jumalkuninkaan ylipapitar Kossil ja hänen eunukkivartijansa saivat tiettävästi surmansa tuhossa. Rengas viedään Havnoriin mihin se kuuluu ja maailma yhdistyy, kun Kadonnut Riimu eli Liiton Riimu eheytyy renkaassa. Myös kargien sotaisuus ja magian vastaisuus loppuvat ja heitä alkaa tulla taikaoppiin Roken viisaitten saarelle. == Lähteet == == Aiheesta muualla == * Jo Walton: Let her be eaten!. Tor.com 2010. Luokka:Maameren tarinat Luokka:Vuoden 1971 kirjat Luokka:Ursula K. Le Guinin romaanit sv:Övärlden#Gravkamrarna i Atuan
Oleg Petrov

Oleg Viktorovitš Petrov (, s. 18. huhtikuuta 1971 Moskova, Venäjän SFNT, Neuvostoliitto) on venäläinen jääkiekkoilija. Petrovin ura alkoi TsSKA Moskovassa vuonna 1989. Montreal Canadiens varasi Petrovin NHL:ään vuoden 1991 varaustilaisuudessa numerolla 127. Petrov siirtyi Moskovasta Montrealiin vuonna 1992 ja oli voittamassa tulokaskaudellaan Stanley Cupia. Tosin Petrovilla ei ollut vaadittavaa ottelumäärää takana kaudelta, että olisi saanut nimensä pokaaliin. Petrov pelasi vuoteen 1996 Montrealissa ja aina osan kautta farmissa. Kaudelle 1996–1997 Petrov siirtyi Italian Serie A:han HC Meranoon, mutta siirtyi jo kesken kauden Sveitsin pääsarjaan HC Ambrì- Piottaan, jossa pelasi kaksi seuraavaakin kautta. Petrov oli edustamassa Venäjän maajoukkueessa vuosien 1999 ja 2000 maailmanmestaruuskilpailuissa. Syksyllä 2000 Petrov palasi takaisin NHL:ään ja Montrealiin. Petrov ehti pelata NHL:ssä vielä Nashville Predatorsissa kaudella 2002–2003, ennen kuin palasi takaisin Eurooppaan ja Nationnaliga A:han Sveitsiin. HC Genève- Servetten kauden jälkeen Petrov siirtyi EV Zugiin. Petrov oli Zugin paras pistemies kaudella 2003–2004 30 maalilla ja 23 syötöllä. Vuonna 2007 Petrov palasi lähes 15 vuoden kierroksen jälkeen Venäjälle Ak Bars Kazaniin, josta siirtyi kaudeksi 2009–2010 HK Atlantiin. Pelattuaan HK Atlantissa kaksi kautta hän palasi Ak Bars Kazaniin kaudeksi 2011–2012. Kaudeksi 2012–2013 Petrov siirtyi Spartak Moskovaan. Hän pelasi Spartak Moskovassa tammikuuhun 2003 asti, jolloin joukkue kauppasi hänet Lokomotiv Jaroslavliin vaihdossa Danil Jerdakoviin. ==Lähteet== * * === Viitteet === Luokka:Venäläiset jääkiekkoilijat Luokka:Montreal Canadiensin varaamat pelaajat Luokka:Vuonna 1971 syntyneet Luokka:Elävät henkilöt
Malice in Wonderland (Nazarethin albumi)

Malice in Wonderland on Nazarethin studioalbumi vuodelta 1980. Levyllä yhtye siirtyi, lähinnä heidän amerikkalaisen levy-yhtiön A&M; Recordsin toiveestaSalvo Recordsin julkaisun kansiliite kaupallisempaan west coast -tyyliseen AOR-vaikutteiseen rockiin. Albumi nauhoitettiin Bahama-saarilla Compass Point-studiolla ja tuottajana toimi Jeff "Skunk" Baxter, jonka avulla haettiin kaupallisempaa otetta materiaaliin. Huolimatta vahvasta kaupallisen potentiaalin omaavasta materiaalista albumi ei menestynyt toivotunlaisesti. Myöskään singlenä julkaistu "Holiday" ei noussut listoille. Albumin julkaisun jälkeen yhtyeen kotimaan levy-yhtiö Mountain Records joutui talousvaikeuksiinhttp://www.nazarethdirect.co.uk/nazareth/?q=node/2 Biografia virallisella sivustolla mikä haittasi levyn markkinointia. Myös kitaristi Zal Cleminson oli pettynyt albumin heikkoon menestykseen ja erosi yhtyeestä albumia seuranneen kiertueen jälkeen. ==Kappaleet== #Holiday (Agnew/Charlton/Cleminson/McCafferty/Sweet) - 3:41 #Showdown At The Border (Cleminson) - 4:13 #Talkin' To One Of The Boys (McCafferty/Cleminson/Agnew) - 4:15 #Heart's Grown Cold (Cleminson) - 4:17 #Fast Cars (Agnew/Charlton/Cleminson/McCafferty/Sweet) - 4:37 #Big Boy (Cleminson) - 3:40 #Talkin' 'Bout Love (Agnew/Charlton/Cleminson/McCafferty/Sweet/Baxter) - 3:59 #Fallen Angel (Agnew/Charlton/Cleminson/McCafferty/Sweet) - 4:46 #Ship Of Dreams (Charlton) - 4:11 #Turning A New Leaf (Agnew/Charlton/Cleminson/McCafferty/Sweet) - 4:02 ===Salvo Recordsin 2010 remasteroidun version bonuskappaleet=== # * I Want To Do Everything For You (Tex) - 5:12 #Showdown At The Border - 4:19 #Beggars Day (Lofgren) - 3:55 #Big Boy - 5:17 #Holiday / This Flight Tonight (Agnew/Charlton/Cleminson/McCafferty/Sweet/Mitchell) - 7:07 #Expect No Mercy (Agnew/Charlton/McCafferty/Sweet) - 3:45 #Broken Down Angel (Agnew/Charlton/McCafferty/Sweet) - 5:00 *kpl 11–17 Hammersmith Odeon 16. maaliskuuta 1980 (BBC:n livenauhoitus) ===Castlen 1998 remasteroidun version bonuskappaleet=== # * Heart's Grown Cold (live 7" EP-versio) - 3:58 #Razamanaz (live 7" EP-versio) (Agnew/Charlton/McCafferty/Sweet) - 4:18 #Hair Of The Dog (live 7" EP-versio) (Agnew/Charlton/McCafferty/Sweet) - 4:39 #Talkin' To One Of The Boys (live 7" EP-versio) - 4:48 ===Eaglen 2002 30-vuotisjuhlapainoksen bonuskappaleet=== # * Holiday (single edit) #Ship Of Dreams (single edit) #Heart's Grown Cold (live 7" EP-versio) #Talkin' To One Of The Boys (live 7" EP-versio) #Showdown At The Border (live) #Holiday (live) #Heart's Grown Cold (live) ==Muusikot== *Dan McCafferty: laulu *Manny Charlton: kitara *Zal Cleminson: kitara, syntetisaattori *Pete Agnew: basso, laulu *Darrell Sweet: rummut sekä: *Jeff Baxter: kitara, syntetisaattori *Greg Mathieson: jousisovitukset *Paulinho Da Costa: perkussiot *Alan Estes: ääniefektit *Venetta Fields, Sherlie Matthews, Paulette Brown, Terri & The Semiconductors: taustalaulu ==Lähteet== Luokka:Nazarethin albumit Luokka:Vuoden 1980 albumit
Malice in Wonderland

Malice in Wonderland voi tarkoittaa ainakin seuraavia: == Musiikissa == * Malice in Wonderland, norjalainen hard rock -yhtye ** Malice in Wonderland, edellä mainitun yhtyeen albumi * Malice in Wonderland, Nazarethin albumi * Malice n Wonderland, Snoop Doggin albumi == Elokuvat ja televisio== * Malice in Wonderland, vuoden 1985 elokuva * Malice in Wonderland, vuoden 2009 elokuva * ”Malice in Wonderland”, Siskoni on noita -sarjan 8. tuotantokauden toinen jakso.
Petăr Žekov

Petăr Petrov Žekov (, 10. lokakuuta 1944 – 18. helmikuuta 2023) oli bulgarialainen jalkapalloilija, joka voitti urallaan hopeamitalin vuoden 1968 kesäolympialaisissa. Žekov pelasi koko ammattilaisuransa Bulgariassa. Hän voitti neljä kertaa peräkkäin Bulgarian ylimmän divisioonan maalikuninkuuden vuosina 1967–1970. Vuonna 1969 Žekov teki eniten maaleja koko Euroopassa ja voitti Euroopan Kultaisen Kengän 36 tehdyllä maalilla. Hän osallistui myös jalkapallon maailmanmestaruuskisoihin 1966 ja 1970. == Lähteet == Luokka:Bulgarialaiset jalkapalloilijat Luokka:Bulgarialaiset olympiamitalistit Luokka:Vuonna 1944 syntyneet Luokka:Vuonna 2023 kuolleet
Sven-Erik Hansén

Sven-Erik Hansén (s. 23. huhtikuuta 1943 Alaveteli) on Åbo Akademin vararehtori ja Vaasan yksikön rehtori. Hän on toiminut Åbo Akademin kasvatustieteen professorina vuodesta 1996. Hän on julkaissut useita tieteellisiä artikkeleita ja tutkimusraportteja.Sven Erik Hansén: Research reports, articles, and conference papers Åbo Akademi. Viitattu 25.3.2009. Hansénin erityisala on äidinkielen didaktiikka, mutta hän on tutkinut myös muun muassa teorian ja käytännön yhdistämisen ongelmia opettajankoulutuksessa.Sven-Erik Hansén: Research in progress Åbo Akademi. Viitattu 25.3.2009. ==Lähteet== == Aiheesta muualla == * Sven-Erik Hansén Åbo Akademin sivustolla Luokka:Suomalaiset kasvatustieteilijät Luokka:Åbo Akademin professorit Luokka:Vuonna 1943 syntyneet Luokka:Elävät henkilöt Luokka:Suomalaiset professorit
Jätä se!

Jätä se! (He’s Just Not That Into You) on vuonna 2009 ilmestynyt romanttinen komedia. Elokuvan on ohjannut Ken Kwapis ja sen tuottivat Drew Barrymore ja Nancy Juvonen. Elokuvassa näyttelevät Ben Affleck, Jennifer Aniston, Drew Barrymore, Scarlett Johansson, Jennifer Connelly ja Kevin Connolly. Elokuva perustuu Greg Behrendtin ja Liz Tuccillon kirjaan. ==Näyttelijät== Luokka:Vuoden 2009 yhdysvaltalaiset elokuvat Luokka:Yhdysvaltalaiset romanttiset komediat Luokka:Tietokirjoihin perustuvat elokuvat
Pienase

Pienase on yhden ihmisen käytettävä ase. Pienaseiden laiton kauppa ja hallitsematon leviäminen aiheuttaa ongelmia erityisesti epävakaissa oloissa, kuten sotien jälkeen, jolloin aseita on runsaasti liikkeellä, myös laittoman asekaupan piirissä. ==YK:n määritelmä== Vuonna 1997 Yhdistyneiden Kansakuntien pääsihteerin asettama, pien- ja keveiden aseiden (SALW - small arms and light weapons) ongelmaa tutkinut kansainvälinen asiantuntijaryhmä määritteli pienaseet karkeasti kaikiksi niiksi aseiksi, jotka on tarkoitettu yhden ihmisen käytettäväksi. Keveät aseet puolestaan sellaisiksi, joiden käyttäjänä on useamman ihmisen ryhmä. Tarkemmassa tuota tarkoitusta varten tehdyssä määrittelyssä pienaseeksi luokiteltiin muun muassa kevyt konekivääri, mutta kaikenlaiset kranaatinheittimet (myös piipunaliset) 100 mm kaliiperiin asti, kuten myös kannettavat singot, ohjukset ja rakettiaseet luokiteltiin keveisiin aseisiin. Edellisten ammukset, käsikranaatit ja maamiinat räjähteisiin ja ammuksiin."Report of the Panel of Governmental Experts on Small Arms" 27.8.1997, YK:n asiakirja A/52/298, sivu 11 Tämä määritelmä on pysynyt suunnilleen ennallaanhttp://www.un.org/events/smallarms2006/faq.html Kuitenkin käytännön syistä myös kaikista kolmesta ryhmästä puhutaan yhteisesti pienaseina."Kuinka iso ongelma on?", YK 2008Pienaseet iso ongelma kaikkialla, lähetystöneuvos Vesa Jaakkolan artikkeli 23.10.2008 ==Laittomien pienaseiden ongelma== 2000-luvulla laittomat pien- ja kevyet aseet ovat lisääntyneet koko ajan. Vuonna 2007 maailmalla oli viranomaisarvioiden mukaan liikkeellä vähintään 875 miljoonaa asetta, suurin osa yksityisessä omistuksessa, ja niillä surmataan joka vuosi yli puoli miljoonaa ihmistä väkivaltaisissa selkkauksissa ja henkirikoksissa. YK:n mukaan laittomilla aseilla on kielteisiä vaikutuksia turvallisuuteen, ihmisoikeuksiin sekä sosiaaliseen ja taloudelliseen kehitykseen, erityisesti kriisialueilla ja konfliktien jälkeisissä olosuhteissa. Vuonna 1995 asia nousi ensimmäisen kerran YK:n yleiskokouksen esityslistalle ja 2001 pidettiin ensimmäinen asiaa käsittelevä konferenssi, jossa sovittiin ohjelmasta laittoman asekaupan hillitsemiseksihttp://disarmament.un.org/CAB/salw.html. Paljosta yrityksestä huolimatta tulos ei ole ollut toivotun mukainen. ==Katso myös== * Tuliase * Käsiase * Asekauppasopimus ==Lähteet== ==Aiheesta muualla== * Etyj ehkäisee pienaseiden laitonta kauppaa ja hallitsematonta leviämistä * Englanninkielisen Wikipedian artikkeli aiheesta SALW * IANSA - laittomia aseita ja aseellista väkivaltaa vastaan * YK:n aseidenriisuntaosasto * Small arms survey Luokka:Aseet Luokka:Asevalvonta
Avalonin usvat (minisarja)

Avalonin usvat () on yhdysvaltalais-saksalais-tšekkiläinen minisarja vuodelta 2001. Se kertoo uudelleen kuningas Arthurin tarinan hänen sisarensa Morgainen näkökulmasta. Avalonin usvat perustuu Marion Zimmer Bradleyn samannimiseen romaaniin. Käsikirjoituksen minisarjaan on kirjoittanut Gavin Scott, ja sen on ohjannut Uli Edel. Pääosassa "Morgainena" nähdään Julianna Margulies, ja muissa osissa näyttelevät muun muassa Anjelica Huston, Joan Allen, Samantha Mathis, Edward Atterton ja Michael Vartan. == Lähteet == == Aiheesta muualla == * * * Luokka:Minisarjat Luokka:Yhdysvaltalaiset fantasiasarjat Luokka:Saksalaiset televisiosarjat Luokka:Romaaneihin perustuvat televisiosarjat Luokka:2000-vuosikymmenen televisiosarjat Luokka:TNT:n televisio-ohjelmat
Štokmanin kaasukenttä

Štokmanin kaasukenttä () on maailman suurin tunnettu merialueella sijaitseva maakaasukenttä. Se sijaitsee Barentsinmerellä, noin 600 km Murmanskista koilliseen. Sen on arvioitu sisältävän noin 3,8 biljoonaa kuutiometriä kaasua ja 37 miljoonaa tonnia kaasukondensaattia. Kentän laajuus on 1 400 neliökilometriä ja meren syvyys alueella 320–340 m.Shtokman project Gazprom.com Kaasukenttä löydettiin 1988. Sen suunniteltua käyttöönottoa pidetään yhtenä vaativimmista offshore-rakennushankkeista mitä kuunaan on kaavailtu. Kenttä sijaitsee kaukana mantereesta ja sääolot ovat haastavat. Hyödyntämisoikeudet kenttään ovat Gazpromin kokonaan hallitsemalla Sevmorneftegaz-yhtiöllä. Päätöstä siitä, mitkä yhtiöt pääsevät mukaan kenttää rakentamaan, lykättiin useaan otteeseen. Syksyllä 2006 kaikki loppusuoralle päässeet ulkomaiset partneriehdokkaat hylättiin ja ilmoitettiin, että Gazprom vastaa projektista yksin. Se on sopinut yhteistyöstä Murmanskin aluehallinnon ja Venäjän merivoimien kanssa. Helmikuussa 2008 kuitenkin perustettiin kenttää rakentamaan Sveitsiin rekisteröity yhteisyritys Shtokman Development AG, josta Gazpromilla on 51 %, ranskalaisella Totalilla 25 % ja Norjan StatoilHydrolla 24 %. Rakentajat arvioivat vuonna 2008, että kaasun toimitukset kaasuputkia pitkin voidaan aloittaa vuonna 2013 ja nesteytetyn maakaasun (LNG) toimitukset 2014. Kentän lopulliseksi vuosituotannoksi on kaavailtu noin 70 miljardia kuutiometriä kaasua ja 600 000 tonnia kaasukondensaattia. Alkuvaiheessa tuotanto olisi kolmannes tästä. Tuotanto- ja siirtolinjaan on suunniteltu liikuteltavia porausalustoja, joita voitaisiin siirtää vaikeiden sääolojen takia, kentältä mantereelle Teriberkan kylään johtavaa kaasuputkea sekä kylään rakennettavaa nesteytetyn maakaasun jalostuslaitosta, josta kaasua laivattaisiin Amerikkaan. Teriberkasta rakennettaisiin myös maaputki Kuolan niemimaan ja Karjalan tasavallan halki Pietarin lähelle Olhavaan, josta kaasua johdettaisiin edelleen Viipurin kautta ja Itämeren Nord Stream -putkea pitkin Saksaan. Kaasukenttä sai nimensä sen löytäneen tutkimusalus Professor Štokmanin mukaan, joka puolestaan on nimetty neuvostoliittolaisen meritieteilijän Vladimir Štokmanin (1909–1968) mukaan. == Lähteet == == Aiheesta muualla == * Gazprom: Shtokman rakennetaan halvasta öljystä huolimatta Tekniikka ja Talous 10.12.2008 Luokka:Barentsinmeri Luokka:Gazprom Luokka:Maakaasu
Tamer-instituutti

Tamer-instituutti (, ) on palestiinalainen organisaatio, joka edistää lasten ja nuorten koulutus- ja lukemaanoppimishankkeita Länsirannalla ja Gazassa. Instituutti on perustettu 1989, ja sen pääkonttori on Ramallahissa. Järjestö sai vuonna 2009 seitsemännen Astrid Lindgrenin muistopalkinnon. ==Lähteet== ==Aiheesta muualla== *Instituutin sivusto Luokka:Palestiinalaiset järjestöt
Kantohaka

Kantohaka () on kylä Kirkkonummella. Kokonaan pientaloasumisesta muodostuva alue sijaitsee Gesterbyn ja Kyrkvallan kylien välissä, Gesterbyn eteläisen rivitaloalueen itäpuolella, noin kilometrin päässä Kirkkonummen keskustasta koilliseen. Kantohaan ja Kyrkvallan välissä on Jokiniitty-niminen peltoalue, jolle on kaavoitettu rakennettavaksi kuntakeskuksen uusi kouluKirkkonummen kunnan asemakaavasuunnitelma . ==Lähteet== Luokka:Kirkkonummen kylät
Royal Academy of Arts

The Royal Academy of Arts (tunnetaan myös nimellä RA) on Englannissa Lontoon Piccadillyllä sijaitseva kuninkaallinen taideakatemia. Akatemia tukee ja kannustaa brittiläistä taidetta ja järjestää sekä pysyviä että vaihtuvia taidenäyttelyjä. Akatemian yhteydessä toimii myös taidekoulu. Akatemian varsinaisina jäseninä on tasan 80 brittiläistä taiteilijaa; sääntöjen mukaan joukossa pitää olla ainakin 14 kuvanveistäjää, 12 arkkitehtia ja kahdeksan taidegraafikkoa. Jäsenen kuoltua tai vetäydyttyä sivuun jäljelle jääneet äänestävät uuden jäsenen hänen tilalleen. Akatemia ei saa valtion tukea, vaan se hankkii tulonsa järjestämällä näyttelyitä, museokaupoista ja ravintolasta. Se järjestää vuosittain kesänäyttelyn, jonka perinne ulottuu vuoteen 1769. Näyttelyssä on esillä vuosittain noin 10 000 taideteosta, jotka valitsee akatemian jäsenten muodostama jury.The Royal Academy of Arts == Lähteet == == Aiheesta muualla == Luokka:City of Westminsterin rakennukset ja rakennelmat Luokka:Brittiläiset kuvataideoppilaitokset Luokka:Lontoon taidemuseot
Skandinavian rahaliitto

Skandinavian rahaliitto oli Norjan kuningaskunnan, Ruotsin kuningaskunnan ja Tanskan kuningaskunnan keskenään solmima rahaliitto, joka perustui 1870-luvulla levinneeseen kultakantaan. Rahaliitossa jokaisen maan kruunu oli vaihtokelpoinen toisensa kanssa ja kymmenen kruunun kolikossa oli 4,03266 grammaa kultaa. Rahaliiton vuoksi Ruotsin kuningaskunnan rahayksikkö, taaleri, vaihtui kruunuksi.Jonung, Lars: The Scandinavian Monetary Union 1873–1924. Teoksessa Rahaliitto käytännössä lakkasi olemasta ensimmäisen maailmansodan aikana, kun vaihdettavuutta kultaan rajoitettiin. Juridisesti rahaliitto lakkasi 1920-luvulla. == Lähteet == == Aiheesta muualla == Luokka:Kultakanta Luokka:Norjan taloushistoria Luokka:Rahaliitot luokka:Ruotsin taloushistoria Luokka:Tanskan taloushistoria
60 Minutes

60 Minutes on yhdysvaltalaisen CBS:n vuodesta 1968 alkaen esittämä uutismakasiiniohjelma. Ohjelman loi yhtiön pitkäaikainen toimittaja Don Hewitt. Hewittin lähtökohtana oli luoda pohja ohjelmalle, joka pystyisi käsittelemään asioita, joista tavalliset uutislähetykset eivät anna riittävän selkeää kokonaiskuvaa. Tarkoitus on edelleen valita kiinnostavia aiheita eri puolilta maailmaa, jotka eivät yksinään kuitenkaan ehkä ole riittävän merkittäviä omiakseen koko tunnin ohjelma-ajan. 60 Minutes luotiin rakenteeltaan joustavaksi, esimerkiksi aiheiden määrää tai niiden kestoa ei ole rajattu. Tässä mielessä ohjelma oli makasiiniohjelmien edelläkävijä. Ohjelmaan kuuluu myös tutkivan journalismin osio, jossa on vuosien varrella esitetty syytöksiä muun muassa tupakkayhtiöitä, autonvalmistaja Audia, Yhdysvaltain maavoimia ja adoptiotoimistoja kohtaan. Ohjelma on saanut osakseen myös arvostelua eritoten lehdistön taholta koskien ohjelman lähestymis- ja toimintatapoja aiheissaan. 60 Minutes -ohjelman alkuvuosikymmenten toimittajia olivat muun muassa Dan Rather, Walter Cronkite, Harry Reasoner, Diane Sawyer, Mike Wallace, Ed Bradley ja Morley Safer, joka työskenteli ohjelmassa viidellä vuosikymmenellä (1970–2016). Vuodesta 1979 ohjelman loppuosiona oli Andy Rooneyn kevyehkö televisioessee. Myöhempiä ohjelman tekijöitä ovat olleet Scott Pelley, Katie Couric, Lesley Stahl ja Mika BrzezinskiMika Brzezinski, MSNBC.com. Viitattu 28.1.2024.. Michael Mannin elokuvassa The Insider – sisäpiirissä (1999) Al Pacino esittää 60 Minutes -ohjelman toimittajaa, joka yrittää suostutella tupakkateollisuudessa toiminutta asiantuntijaa (Russell Crowe) todistamaan entistä työnantajaansa vastaan. == Katso myös == * 45 minuuttia == Lähteet == ==Kirjallisuutta== *Fager, Jeffrey : Fifty Years of 60 Minutes : The Inside Story of Television’s Most Influential News Broadcast. Simon & Schuster, 2017. ISBN 978-1-5011-3580-4. Luokka:Yhdysvaltalaiset uutisohjelmat Luokka:CBS:n televisio-ohjelmat
Graham McNamee

Graham McNamee (10. heinäkuuta 1888 - 9\. toukokuuta 1942) oli yhdysvaltalainen radiotoimittaja ja urheiluselostaja. McNamee oli tunnetuimpia 1920-luvun radiopersoonia kotimaassaan. McNamee oli uranuurtaja radion urheiluselostajana. Hän selosti muun muassa nyrkkeilyä ja baseballia ensimmäisten joukossa. Urheilun lisäksi McNamee teki muun muassa lähetykset Republikaanien ja Demokraattien vuoden 1924 puoluekokouksista, ja Charles Lindberghin Atlantin ylilennosta 1927. McNamee on saanut tähden Hollywood Walk of Famelle. ==Lähteet== ==Aiheesta muualla== *Time-lehden artikkeli McNameesta 3.10.1927 Luokka:Yhdysvaltalaiset urheiluselostajat Luokka:Yhdysvaltalaiset radiotoimittajat Luokka:Hollywood Walk of Fame Luokka:Vuonna 1888 syntyneet Luokka:Vuonna 1942 kuolleet Luokka:Radio Hall of Fame
HMS Raleigh (1919)

HMS Raleigh oli Britannian kuninkaallisen laivaston vuonna 1919 vesillelaskettu Hawkins-luokan raskas risteilijä. == Valmistus == Alus tilattiin William Beardmore and Companyltä Dalmuirista ja sen köli laskettiin 9. joulukuuta 1915. Alus laskettiin vesille 28. elokuuta 1919 ja se otettiin palvelukseen vuonna 1921. Alus saavutti Arranin saaren edustalla 7.–9. syyskuuta 1920 suoritetuissa koeajoissa 31 solmun (57 km/h) nopeuden, kun koneteho oli 71 350 hevosvoimaa (53 210 W). Puolella teholla (35 000 hevosvoimaa) alus saavutti 28 solmun nopeuden. Koeajojen jälkeen alus siirrettiin Devonportin telakalle varustettavaksi lippulaivatehtäviin. ==Palvelus== Palvelukseen otettaessa alus liitettiin Pohjois-Amerikan ja Länsi-Intian asemalle 8. kevyt risteilijäviirikön lippulaivaksi. Pohjois- Amerikan ja Länsi-Intian aseman päällikkö amiraali Sir William Christopher Pakenham teki huhtikuussa 1922 aluksesta lippulaivansa ja samalla aluksesta tuli itsenäinen.Conway's s. 63 Raleigh ajoi 1922 matalikolle tiheässä sumussa Point Amourin luona Labradorin niemimaan ja Newfoundlandin välissä Belle Islen salmessa. Alukselta poistettiin runsaasti materiaalia, mutta sitä ei saatu irrotettua matalikolta. Alus hylättiin, ja HMS Calcutalta saapunut räjäytysosasto räjäytti aluksen vuonna 1927. ==Lähteet== * ===Viitteet=== ==Aiheesta muualla== *Point Amour Lighthouse, Shipwrecks Luokka:Hawkins-luokan risteilijät Luokka:Beardmoren valmistamat alukset
Redox-indikaattori

Redox-indikaattori on yhdiste, joka muuttaa väriään tietyssä elektrodipotentiaalissa (E0). Indikaattorin väri on erilainen sen hapettuneessa ja pelkistyneessä muodossa. Redox-indikaattoreita käytetään apuna hapetus-pelkistystitrauksessa. Jodometrisessä titrauksessa ja käytettäessä kaliumpermanganaattia titrausliuoksena varsinaista redox- indikaattoria ei tarvita, koska nämä reaktiot ovat itseindikoivia. Redox- indikaattorit voidaan luokitella kolmeen ryhmään sen mukaan miten indikaattorin väri muuttuu sen hapettuessa ja jälleen pelkistyessä. Niin sanotut palautuvat indikaattorit, kuten ferroiini säilyvät rakenteeltaan identtisinä, kun ne hapettamisen tai pelkistämisen jälkeen alkuperäiseen tilaan palautettuna säilyttävät rakenteensa täysin. Joskus indikaattorin hapettunut tai pelkistynyt muoto on epävakaa ja hajoaa titrauksen aikana. Usein hajoamisessa muodostuneen yhdisteen väri on sama kuin indikaattorin väri sen alkuperäisessä muodossa. Indikaattori on palautumaton, jos se kerran hapetuttuaan tai pelkistyttyään ei voi enää palata alkuperäiseen muotoonsa. Lähes kaikki indikaattorit luovuttavat protoneja titrauksen aikana. Tämän vuoksi titrauksen loppupiste on riippuvainen pH:sta Redox-indikaattorit luokitellaankin pH-riippuvaisiin ja siitä riippumattomiin. ==pH:sta riippumattomia indikaattoreita== Indikaattori E0, V Hapettuneen muodon väri Pelkistyneen muodon väri 2,2'-Bipyridiini (Ru-kompleksi) +1,33 V väritön keltainen Nitrofenantroliini (Fe2+-kompleksi) +1,25 V vaaleansininen punainen N-fenyyliantraniilihappo +1,08 V punavioletti väritön 1,10-fenantroliini (Fe- kompleksi) +1,06 V sinivihreä punainen Ferroiini +1,06 V punaoranssi vaaleansininen N-etoksikrysoidiini +1,00 V punainen keltainen 2,2`-bipyridiini (Fe-kompleksi) +0,95 V vaaleansininen punainen 5,6-dimetyylifenantroliini (Fe-kompleksi) +0,97 V keltavihreä punainen o-dianisidiini +0,79 V punainen väritön Natriumdifenyyliamiinisulfonaatti +0,84 V punavioletti väritön Difenyylibentsidiini +0,76 V violetti väritön Difenyyliamiini +0,76 V violetti väritön ==pH-riippuvaisia indikaattoreita== Indikaattori E0, V pH=0 E0, V pH=7 Hapettuneen muodon väri Pelkistyneen muodon väri Natrium-2,6-Dibromifenoli- indofenoli Natrium-2,6-Dikloorifenoli-indofenoli +0,64 V +0,22 V sininen väritön Natrium-o-kresoli-indofenoli +0,62 V +0,19 V sininen väritön Tioniini +0,56 V +0,06 V violetti väritön Metyleenisininen +0,53 V +0,01 V sininen väritön Indigotetrasulfonihappo +0,37 V −0,05 V sininen väritön Indigotrisulfonihappo +0,33 V −0,08 V sininen väritön Indigokarmiini +0,29 V −0,13 V sininen väritön Indigomonosulfonihappo +0,26 V −0,16 V sininen väritön Fenosafraniini +0,28 V −0,25 V punainen väritön Safraniini T +0,24 V −0,29 V punavioletti väritön Neutraalipunainen +0,24 V −0,33 V punainen väritön == Lähteet == Luokka:Indikaattorit it:Indicatore (chimica)#Indicatori di ossido- riduzione
Sávvas Iliádis

Sávvas Iliádis (; s. 6. marraskuuta 1979 Thessaloniki) on kreikkalainen koripalloilija. == Ura == Iliádis aloitti koripallon Aias Evosmoussa, jonka edustusjoukkueessa hän debytoi kaudella 1999–2000. Joukkue nousi kausiksi 2000–2002 A2 Ethnikiin. Vuonna 2002 hän siirtyi Iraklis Thessalonikiin, jossa hän pelasi kolme kautta. Tämän jälkeen Iliádis pelasi kauden Panionisissa ennen siirtymistään Arisiin. Vuonna 2009 Iliádis siirtyi Kavalaan, jossa hän pelasi tammikuuhun 2011 asti. Tällöin hän siirtyi takaisin Iraklisiin. Maajoukkuetasolla Iliádis on voittanut Kreikan koripallomaajoukkueessa hopeaa Välimeren kilpailuissa vuonna 2005. Lisäksi hän edusti maataan junioritasolla. == Lähteet == == Aiheesta muualla == *Euroliigan pelaajaprofiili Luokka:Elävät henkilöt Luokka:Kreikkalaiset koripalloilijat Luokka:Vuonna 1979 syntyneet